গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
দ্বিতীয় দিওদোতোস
২৩৯ খ্রিস্টপূর্বাব্দে পিতা প্রথম দিওদোতোস সোতেরের মৃত্যুর পর দ্বিতীয় দিওদোতোস সিংহাসন লাভ করেন।
সেলেউকিদ সম্রাট দ্বিতীয় সেলেউকোস কাল্লিনিকোসের পার্থিয়া ও ব্যাক্ট্রিয়া আক্রমণ রুখতে তিনি পার্থিয়া সাম্রাজ্যের প্রতিষ্ঠাতা প্রথম আর্সাসিজের সঙ্গে মিত্রতা সূত্রে আবদ্ধ হন। ২৩০ অথবা ২২৩ খ্রিস্টপূর্বাব্দে তাঁর শ্যালক প্রথম ইউথুদেমোস তাঁকে হত্যা করে সিংহাসন অধিকার করেন।